
HF Engdraget, generalforsamling 2026
Forslag om at løfte i flok 
Vi har en dejlig forening i HF Engdraget med et godt fællesskab. Vi har i bestyrelsen drøftet, hvordan vi kan udnytte det fællesskab til at løfte lidt mere i flok. 
Baggrunden er, at der er rigtigt mange opgaver i bestyrelsen – økonomi, salg af huse, byggesager, arbejdsdage, håndværkeropgaver og meget mere, som tager lang tid. Arbejdet i bestyrelsen er frivilligt, og for at der også fremover skal være nogen, som har lyst til at være med i bestyrelsen, så foreslår vi en model, hvor nogle af bestyrelsens opgaver lægges ud i arbejdsgrupper, så flere medlemmer kan bidrage på forskellige måder. 
Tanken er, at arbejdsgrupperne vælges for et år ad gangen. 
Konkret foreslår bestyrelsen følgende faste arbejdsgrupper: 
Arrangementsgruppen
Som kunne have ansvar for fælles morgenmad, spisning inden generalforsamling, evt. sommerfest efter arbejdsdag, og hvad gruppen ellers har lyst til.  
Håndværkergruppen
Som kunne have ansvar for at planlægge arbejdsdage, lave løbende småreparationer, bestille håndværkere mm. 
Desuden kunne en arbejdsgruppe prøve at gentænke søndagstjanserne inden næste generalforsamling, fordi der desværre er for mange, som ikke tager deres tjanser. 

Derudover har vi en husgruppe, som arbejder med et nyt fælleshus.
På generalforsamlingen kan der foreslås andre udvalg. 
Bestyrelsen indstiller til, at forslaget vedtages på generalforsamlingen. 
Hvis forslaget vedtages, bemandes udvalgene umiddelbart i forlængelse heraf. 

